internet vaartha 240 Views
విశాఖపట్నం : షార్ట్‌ ఫార్మాట్లో భారతే అందిరికంటే ముందుంటుందని టీమిండియా వన్డే, టి20 కెప్టెన్‌ ధోనీ పేర్కొన్నాడు. ప్రపంచ కప్‌ భారత్‌లో జరుగుతున్న నేపథ్యంలో స్పిన్నర్లు బాగా ఆడటం సంతోషకరమన్నాడు. ప్రమాదకరమైన బ్యాట్స్‌మెన్‌ను త్వరత్వరగా ఔట్‌ చేయడం తమకు కలిసి వచ్చిందని ధోనీ వివరించాడు. కాగా పొట్టి క్రికెట్‌లో తాము ఎప్పుడూ అందరికంటే ముందు ఉంటామన్నాడు.టీమిండియా టి20లో విజయంతో సిరీస్‌ చేజిక్కించుకుని, నెంబర్‌ వన్‌ ర్యాంకును నిలబెట్టుకుంది.పొట్టి ప్రపంచ కప్‌కు బలమైన ఫేవరేట్‌గా అవతరించింది.కాగా ఈ సందర్భంగా ధోనీ మాట్లాడుతూ మూడవ వన్డేలో యువరాజ్‌కు బ్యాటింగ్‌ అవకాశం రాలేదు.దీనిపై ధోనీ స్పందిస్తూ ప్రతి ఒక్కరికి బ్యాటింగ్‌ అవకాశం రాలేదన్నాడు.అయినప్పటికి తాము అందరికి బ్యాటింగ్‌ కోసం అవకాశం ఇచ్చే ప్రయత్నం చేస్తున్నామన్నాడు.కాగా 6,7 లేదా 8వ స్థానంలో వచ్చే వారు పెద్ద పెద్ద షాట్లను కొడితే అది జట్టుకు ఉపయోగపడుతుందని,చివరలో బ్యాటింగ్‌కు వచ్చిన వారు తక్కువ బంతులు ఆడినప్పటికి ఎక్కువ షాట్లు కొడితే జట్టుకు ఉపయుక్తమని,3 లేదా 4 బంతులు ఆడి ఆడినా 10,15 పరుగులు చేస్తే అది లాభమేనని ధోనీ పేర్కొన్నాడు.
ప్రతి సమయంలో హెలికాప్టర్‌ షాట్‌ కొట్టలేము…
చాలా కాలంగా భారత్‌ ముఖ్యంగా ధోనీ అభిమానులు హెలికాప్టర్‌ షాట్స్‌ కోసం వేచి చూస్తున్నారు.దీనిపై ధోనీ తనదైన శైలిలో స్పందించాడు. సముద్రం పైన హెలికాప్టర్‌ ఎగురలేదని,అలాగే ప్రతి సమయంలోను హెలికాప్టర్‌ షాట్‌ కొట్టలేమని ధోనీ వెల్లడించాడు.ప్రస్తుతం ప్రత్యర్థి జట్టు ప్రణాళికల నేపథ్యంలో ఆ షాట్‌ కొట్టడం కుదరదని, నేను కేవలం సిక్స్‌లు కొట్టడం లేదని, నా రిటైర్మెంట్‌ గురించి ఎవరూ అడగవద్దన్నాడు. నేను ఇప్పటికి కెప్టెన్‌గా ఫిట్‌గానే ఉన్నానని ఆయన వివరించాడు. నేను మేనేజ్‌ చేస్తున్నప్పటికి నా రిటైర్మెంట్‌ గురించి మాట్లాడటం సరికాదని ధోనీ అభిప్రాయం వ్యక్తం చేశాడు.